gentaiscool/nusaparagraph_topic huggingface dataset:
Kuil téh tempat ibadah pikeun umat Konghucu. Panyebaran Konghucu ka Indonésia dilaksanakeun ku urang Tionghoa anu hijrah ka Indonésia. Konghucu diakuan di Indonésia babarengan jeung lima agama séjén kalawan paham kana filsafat Konghucu. Ngaran tempat ibadah pikeun agama Konghucu umumna nyaéta Miao, Bio, atawa Kelenteng. Candi-candi anu kasohor di Indonesia sapertos Candi Tay Kak Sie di Semarang, Candi Chandra Nadi di Palembang, Candi Tek Hay Kiong di Tegal, Candi Sam Poo Kong di Semarang, sareng seueur deui.  fungsi candi dina kuil téh nya éta: Candi mangrupa sumber ajaran spiritual Candi mangrupa sumber lambang ajaran rupa-rupa kayakinan Candi mangrupa puseur pikeun kagiatan sosial jeung asimilasi seni Candi minangka pananda sajarah kamekaran masarakat Cina. 

Topic: religion
Dinten kamari abdi mampir ka toko bungbuahan nu kabilang lengkap. Abdi milarian buah konyal tapi teu kapendak. Buah konyal teh kasebut langka tapi aya keneh seueur di sababaraha daerah. Abdi tuluy naroskeun ka teteh nu jagana. Duh nyaan wae ieu si konyal teh teu aya, nuju teu usum jeung deuh can pernah aya di toko bungbuahan ieu mah. Atuh abdi teh langsung ninggalkeun eta toko bet ka pasar milarian konyal. Di pasar tong kukurilingan ka sadaya tukang buah ge teu aya deuih nu gaduh konyal. Naha bet langki-langki teuing ieu buah teh. Rasana amis ngeunah tapi meuni hese dipilarian teh. 

Topic: food & beverages
Meresihkeun imah jadi kagiatan sapopoe nu kudu dilakukeun. Tapi teu kabeh jelema bisa ngalakukeun kagiatan eta unggal poe lantaran geus pasti cape ngalakukeun aktivitas eta sapopoe atawa keur sibuk ku kagiatan nu sejen. Jadi teu aneh mun sabagian jelema nyerahkeun tugas ieu ka asisten rumah tangga. Tapi mun ngagunakeun asisten rumah tangga kalah nyieun biaya bulanan ngabengkak. Sabab butuh biaya anu gede, tah ku kituna ngagunakeun robot asisten rumah tangga anu dirancang jang mantuan jelema dina ngajalankeun aktivitasna. Aya sababaraha jelema nu teu percaya mun robot bisa ngalakukeun kabeh hal jang meresihkeun imah. Teu ngan saukur di film hungkul, di dunia nyata wae ge robot geus mantuan loba hal jang ngababarikeun jelema.

Topic: technology
Biasana di lembur abdi mah mun usum hujan teh sok diparengan ku hujan angin. Hujan angin na teh sok badag pisan, nepi ka loba saung jeung tatangkalan anu roboh. Hujan angin kieu teh sok terjadi unggal pisan usum hujan atawa hujan ngamimitian di pancaroba. Malah mah kantos di deukeut imah abdi aya bencana angin puting beliung, nu nyebabkeun loba pohon tumbang jeung suhunan imah saruksak. Mantakna, warga inisiatif jang merenahan tatangkalan, nutuhan tatangkalan gede nu batangna ka suhunan imah. Jeung deuih nuaran tatangkalan geus kolot nu rapuh heg ayana deukeut pemukiman. Tah ieu teh jadi salah sahiji cara pencegahan potensi bencana alam angin puting beliung terjadi deui.

Topic: slice of life
Basket janten salah sahiji hobi nu dipikaresep ku loba jalmi di dunya. Basket teh maenna make bal nu bahanna tina karet janten eta bal dipantulkeun salila paulinan. Ukuran lapang nu dianggo keur maen basket teh nyaeta 28 kali 15 meter. Aya dua tim nu maen dina hiji pertandingan, satim diwangun ku 5 jalmi. Aturan gampilna nyaeta tiap tim kudu paloba-loba ngasupkeun bal ka na karanjang nu aya ditungtung lapang. Salian eta, lalajo pertandingan basket oge janten hobi babaraha jalmi. Aya babaraha liga nu tos kakoncara. Liga basket nu paling ka koncara di dunya nyaeta liga NBA nu aya di Amerika Serikat.  

Topic: leisures
Sanajan loba peminat udang salaku menu dahareun heuteu kaelehkeun, komodeui udang nu bisa nyieun pinuh sarta ngarasakeun daging udang nikmat. Udang bisa diolah jadi rupa-rupa jenis kadaharan anu kacida dipikabutuhna, paménta udang kacida luhurna di masarakat, komo deui geus réa warung-warung kadaharan anu dijadikeun ménu utama anu husus. Kawas udang bakar madu anu nikmat kalayan rasa anu amis sareng gurih dina daging udang. Olahan olahan olahan olahan olahan olahan madu téh mangrupa kadaharan anu ditunggu-tunggu masarakat lega lantaran gampang pisan nyieunna olahan olahan olahan olahan olahan olahan olahan olahan olahan jeung bumbu-bumbu anu kumplit, ku kituna anjeun bakalan meunang rasa anu lezat, nikmat, gurih sarta ogé lada.

Topic: food & beverages
Dina taun kadua kuring SMA, aya hiji waktos dina kahirupan kuring dimana naek gunung "prioritas hirup". Mimitina mah kuring ngarasa éra, kuring kungsi kasasar jeung panik bari ngasurvey jalur atikan dasar para pecinta alam kelas ekstrakurikuler SMA Negeri 1 Bogor di wewengkon leuweung anu leubeut saméméh Perkebunan Teh Ciliwung Puncak. Saatos kajadian éta, kuring nekad pikeun ngasah kaahlian naek gunung kuring sareng sakedik jalma-gancang sareng kadang-kadang "nyasabkeun diri sorangan" pikeun ngalaksanakeun katenangan dina kaayaan kaayaan darurat. Tempat latihan teu jauh ti Kota Bogor, nyaéta Taman Nasional Gunung Gedé Pangrango (TNGGP) anu puncakna Gunung Pangrango (3.019 meter dpl) jeung puncak Gunung Gede (2.958 meter dpl), sarta Taman Nasional Gunung Halimun Salak (TNGHS). ) jeung puncak Gunung Salak (2.211 méter dpl).

Topic: leisures
Jamu dijieun tina bahan-bahan atawa bahan-bahan tina tutuwuhan, atawa  mineral jeung sari atawa campuran eta nu geus dipaké turun-tumurun pikeun pengobatan jeung ngajaga kasehatan. khasiat jamu dina ngajaga kaséhatan. Aya sababaraha loba jenis jamu, tapi aya babaraha jenis jamu anu kasohor nyaeta Beas Kencur, Kunyit asem jung jamu pahitan Brotowali. Mun soal rasa rata rata jamu teu ngeunah, rasa na ada saeutik bau na sigana gara gaar bahan baku rempah rempah ti tutuwuhan nana. Tapi rasa teu enak ieu mangfaat pisan keur kasehatan awak jeung bisa jadi vitamin keur ngajaga kasehatan ameh teu babari gering. Cara nyieun jamu umum na sarua nyaeta ngagodok rempah rempah tutuwuhan make cai terus di  peres, Jamu bisa di inum sesuai kahayang lamun rek amis tinggal di tambahan gula atawa madu. 

Topic: food & beverages
Abdi kirang resep minuman anu rasana amis teuing. Biasana minuman bungkusan nu diical make gelas kangdungan gula na seeur pisan. Masalahna gula anu dipake teh sanes gula asli tapi gula jieunan jalmi. Minuman sapertos ale-ale, atawa nteh anu seeur rupi-rupi rasana biasana kirang sae kanggo kasehatan. Tipada meser minuman amis kitu, mending oge ngadamel cai enteh nyalira di bumi atanapi meser cai biasa wae. Minuman anu dibungkus make gelas plastik biasana ngandung pangawet jeung pawarna. Aya nu warna bereum, warna koneng, jeung warna coklat. Rasa minuman anu ngandung gula biang biasana amis teing teras nyangked dina letah. Kadang-kadang minuman anu aya warnaan oge sok napel dina letah.

Topic: food & beverages
Di antara kabeh bungbuahan, aya hiji bungbuahan nu usumna teh teu lila, nyaeta rambutan. Buah rambutan teh mangrupakeun bugbuahan khas daerah Subang. Mun ngadangu rabutan, pasti weh langsung ngeuh na ka Subang. Rambutan teh ayana mun akhir tan dugi ka triwulan mimiti taun. Rambutan biasana dijual ku cara digedeng. Disusun ngarambat ka luhur tuluy diluhurna didaunan. Biasana sagedeng teh aya dua pocong. Tah nu jadi khas tina rabutan ieu nyaeta cara ngemas ngajualna, digedeng. Teu saeutik wisatawan nu beres jalan-jalan atawa sakadar lewat ka Subang, mareuli ieu rambutan jang oleh-oleh. Rasana nu amis jeung bentukna nu unik ngajadikeun ieu hiji oleh-oleh nu diboro-boro ku sabagean besar masyarakat.

Topic: culture & heritage
Bu RT gaduh panyawat jantung, minggu kamari dicandak ka rumah sakit kusabab kumat. Ceuk dokter Bu RT kudu ngajaga tekanan darah sareng aktivitas fisik. Awakna kudu digerakkeun jang kagiatan nu ngalatih otot jantung atawa disebatna kardio. Dokter nyarankeun ka Bu RT jang lempang unggal isuk salila minimal tilu puluh menit. Dokter nyarankeun ieu kusabab bu RT tos rada sepuh janten teu tiasa olahraga nu berat-berat sapertos lari atawa senam. Janten ayeuna unggal isuk teh Bu RT katingal sok lelempangan di jalan sisieun sawah dibaturan ku incu-incuna. Saatos mulai kabiasaan eta ayeuna panyawatna tara kumat deui kusabab rutin oge dicek sareng ngajaga pola hidup.

Topic: sports
Mun jeung pun raka, abdi sok ka pasar kaget di jalan baru unggal poe Minggu isuk-isuk. Kadituna sok ngangge motor we da nga duaan. Pasar kagetna digelar di jalan baru minuhan kenca katuhu jalan. Aya tukang dahareun, tukang pakean, tukang parabot, jeung sajana. Sagala tukang dagang teh aya didieu mah. Hargana oge kabilang marirah, beda jeung d tempat sejen. Abdi biasana meser emameun di pasar nu ujung, paling tonggoh supaya bisa bari nikmati pamandangan pasawahan. Parkiranna aya di hiji tempat, hapir paling ujung tonggoh pasar kaget. Biasana pasar kaget digelar ti jam tujuh dugi ka jam sabelasan. Mun tos lohor mah tos teu aya pisan nu dagang, kembali deui jiga kaayaan semula.

Topic: leisures
Bakso nyaéta kadaharan has Indonésia anu dipikaresep ku loba jalma.  Istilah bakso asalna tina basa Hokkien, kulawarga basa di Cina jeung basa utama masarakat Propinsi Fujian. Naha disebut bakso? Sabab, asalna tina kecap 'bak' nu hartina daging, jeung 'so' dina basa Hokkien hartina kuah. Bakso dijieun tina daging dina bentuk buleud tuluy digodog terus di sajikeun jeung kaldu. Tapi ayeuna aya deui varian bakso, aya bakso halus, bakso kasar, bakso daging, bakso urat, bakso endog, bakso keju. Bakso ogé ayeuna lain ukur dijieun tina daging, aya ogé bakso vegetarian dijieun tina sayuran sarta aya bakso aci. Bakso ogé gampang kapanggih di mana waé, malah ayeuna bakso bisa diawetkeun jeung didahar iraha waé jeung dimana waé. Bakso na di bungkus ku vakum terus di tiis keun atawa di frozen.

Topic: food & beverages
Alat musik gamelan teh salah sahiji alat usik tradisional nu maish eksis dugi ka ayeuna. Jumlah pemain gamelan makin kadieu makin loba wae. Biasana di unggal sakola ge sok aya ekskul seni budaya nu ngawajibkeun diajar maen gamelan. Maen gamelan teh salah sahiji cara nikmati seni musik nu syahdu. Di Sunda, musik gamelan teh sok dipake ngiringan sinden atawa tari jaipongan. Dina kancan nasional ge gamelan sok dipentaskeun dina nyambut acara-acara penting atawa nyambut acara nu digelar jang ucapan selamat datang ka tamu kahormatan Republik Indonesia. Gamelan oge jadi salah sahiji warisan budaya dunia nu ditetapkeun ku UNESCO. Ku kituna, hayu urang rawat babarengan eksistensi ieu gamelan!

Topic: culture & heritage
Teh telang atawa kembang bulao anu biasana naék pager imah pikeun ngahias jeung ngahias  pakarangan, sabenerna miboga sajuta mangpaat pikeun kaséhatan manusa. Teh kembang telang boga loba mangfaat nyaeta bisa ngalawan épék diabetes, alus pikeun kaséhatan jantung, bisa ngalawan setrésjeung déprési sarta bisa ningkatkeun kaséhatan otak jeung sajabana. Sabenerna aya dua cara urang mun rek minum teh telang, bisa meuli nu ges jadi tuluy tinggal minum bisa di panggihan di cafe atawa depot jamu jeung bisa oge lamun rek meuli ramuan kembang telang na nu ges di garingkeun anu harga na kurang leuwih tili puluh lima rebu rupiah sabungkus. Dina sabugkus eta bisa di pake dua nepi ka 5 kali nyeduh. 

Topic: food & beverages
Ieu anu nyababkeun tatanggana saling curiga sababaraha taun saatos urang pindah ka bumi énggal. Hiji mangsa nalika balik ka imah ti solat subuh di masjid, bapa kuring bau pisan bau di gapura imah urang. Soré kuring ningali aya kantong kantong plastik anu robek dina talang gigireun gerbang imah. Jeung eusina pinuh ku sial manusa! sacara harfiah! Kuring langsung lapor ka kolot kuring jeung kolot kuring geus nyaho. Sababaraha poé sanggeus éta kajadian deui, sababaraha kali! Nepi ka kajadian nu pangheubeulna, kantong pelastik nu pinuh ku kokotor teh dicobek ku anjing tatangga urang nepi ka sumebar di tengah jalan. Bapa curiga ka jalma-jalma nu nyéwa hareupeun imah, wc umum didinya rusak.

Topic: slice of life
Hiji pasangan, Maria jeung Rian, indit liburan ka Paris. Aranjeunna bungah ngajalajah kota romantis sareng ngarasakeun sagala kaendahan anu ditawarkeun. Satepina di Paris, aranjeunna langsung ka hotel anu parantos dipesen sateuacanna. Hotel ieu deukeut ka Menara Eiffel, ngarah gampang lamun maranehna rek jalan-jalan di sabudeureunna. Maria jeung Rian bener kagum ku Menara Eiffel anu megah. Aranjeunna kaget nalika ningali pamandangan Paris anu endah ti luhur manara. Sanggeus eta, maranehna leumpang di sabudeureun menara, ngarasakeun suasana romantis peuting di dinya. Balik ka hotel, Maria jeung Rian ngarasa takjub ku fasilitas jeung palayanan ti hotel eta. Ti mimiti restoran anu miboga suasana mewah, kadaharan nu ngeunah, jeung fasilitas kamar anu lengkep tur bisa minuhan sagala kabutuhan maranehna. Rian jeugn Maria ngarasa hotel di Paris jadi salah sahiji hotel anu paling alus tur mewah anu pernah maranehna anjangan.

Topic: leisures
Lalakon pun biang nalika keur budak matak pikaseurieun. Pun biang pernah ngadongkeun pangalaman basa keur budak diajak nonton TV di alun-alun desa ku pun uwa. Jaman harita di desa can aya nu gaduh TV. Jadi mun rek nongton teh kudu ka alun -alun desa. Jeung nongtona teh ukur tiwengi da ti siang mah teu aya siaran. Kacaturkeun harita pun biang jeung pun Uwa keur pogot nongton salah sahiji acara dina TV. Keur raramena pisan, ujug-ujug breg hujan ngagebret. Atuh nu keur narongton teh bubar kaasup pun Uwa. Langsung sarerea pada mulang ka imah sewang-sewangan kaasup pun biang sareng pun Uwa. Tepi ka bumi pun biang kacida hanjeluna lantaran nongtona teu anggeus. Untung na pun Uwa gaduh radio alit jadi pun biang kabebenjokeun teu terus kuciwa.

Topic: technology
Beus nmangrupakeun kandaraan umum anu dipake pikeun ngangkut panumpang ti hiji tempat ka tempat anu sejen. Beus biasana dianggo pikeun ngangkut seueur jalma dina jarak anu langkung jauh. Beus téh bisa dibagi jadi dua rupa, nyaeta beus umum jeung beus carter. Beus umum nyaeta beus anu nuturkeun rute sareng jadwal anu tangtu, sedengkeun beus carter nyaeta beus anu disewa pikeun tujuan anu khusus. Beus umum biasana ngagunakeun tiket, sedengkeun beus charter biasana nganggo biaya sewa. Beus umum oge tiasa dibagi kana rupa-rupa jenis, saperti beus kota, beus antar kota, beus lintas propinsi jeung beus lintas nagara. Beus umum oge tiasa nganggo sababaraha jinis bahan bakar, sapertos bensin, solar sareng listrik.

Topic: leisures
Lamun anjeun babarengan jeung babaturan, perhatikeun jalma di hareup anjeun. Simpen telepon anjeun sareng dengekeun bari ngobrol. Ngarasakeun moments babarengan antara anjeun jeung babaturan anjeun. Pastikeun anjeun masing-masing gaduh waktos ngobrol anu sami salami paguneman, sareng anjeun leres-leres ngadangukeun naon anu dicarioskeun ku babaturan anjeun. Nampilkeun diri anjeun salaku pangdéngé aktip bakal ngabantosan anjeun ngembangkeun empati sareng ngawangun komunikasi anu efektif. Lamun anjeun mimiti ngarasa kawas anjeun acuh ka babaturan anjeun sarta kulawarga, éta waktu keur ngobrol. Mimitian ku ngabejaan manehna sabaraha anjeun mikaresep méakkeun waktu babarengan, tapi nyarankeun yén éta bisa nguntungkeun anjeun sarta sobat anjeun méakkeun sababaraha waktos ngalakukeun sababaraha hal sorangan unggal sakali jang sorangan.

Topic: slice of life
Nyaritakeun carita Nabi Muhammad ka barudak mangrupa waktu sare Islam nu kolotna bisa ngalakukeun. Salian ti bisa ngawanohkeun si alit kana sosok Rosul anu kaagungan umat Islam, kolot ogé bisa ngajar budak leutik pikeun nyonto sifat mulya Nabi Muhammad SAW.
Nyaritakeun carita Nabi Muhammad ka barudak mangrupa waktu sare Islam nu kolotna bisa ngalakukeun. Salian ti bisa ngawanohkeun si alit kana sosok Rosul anu kaagungan umat Islam, kolot ogé bisa ngajar budak leutik pikeun nyonto sifat mulya Nabi Muhammad SAW. Pikeun ngawanohkeun carita Nabi Muhammad ka budak, kolotna sorangan bisa ngamimitian carita saré ti kala lahirna Rasulullah SAW nepi ka meunang wahyu jeung da’wah pikeun nyebarkeun ajén-inajén Islam. Saparantos kitu, carioskeun sifat-sifat mulya Nabi Muhammad SAW anu kedah diconto sareng diterapkeun ku manusa.

Topic: religion
Zakat Fitrah nyaeta zakat anu wajib dikaluarkeun ku satiap muslim di sasih Ramadhan atawa dina sasih Syawal. Aya sababaraha katentuan Zakat Fitrah, nyaet Zakat fitrah wajib dibayar dina bulan Ramadhan atawa dina bulan Syawal. Jumlah dana anu wajib dibalanjakeun pikeun zakat fitrah nyaeta 2,5 kg beas atawa duit saharga beas eta, janten upami urang biasa ngadahar beas anu hargana sapuluh rebu sakilo, Zakat Fitrah anu kedah dikaluarkeun nyaeta dua puluh lima rebu. Zakat fitrah wajib dibikeun ka fakir miskin, yatim piatu, jalma anu kurang mampu, jeung sajabana. Mayar zakat fitrah tiasa dilakukeun sacara online, di bank, atanapi di masjid. Zakat Fitrah kedah dilaksanakeun samemeh waktos solat Idul Fitri.

Topic: religion
Abdi Eskrim ngajualna teuing mahal teuing atanapi henteu. Naha kuring ngan masihan eta dahar és krim gratis. Naha aranjeunna resep atanapi henteu? Jsb euhh. Btw, anu nangtukeun hargana ti ibu. Sareng upami kuring ngajual kirang ti éta kuring henteu nguntungkeun. Masih kudu diajar deui, sabab ieu fun. Kuring ngan ujug-ujug nyieun tapi kuring senang kusabab respon jalma alus. Ku kituna kuring bungah pikeun ngajual eta. Abdi ngan ukur ngawartosan via WhatsApp sareng abdi malah budak leutik nalika mésér jajanan, lumayan kanggo sibuk di bumi bari ngajual es krim hehe. Oh enya. Ieu ngan usaha fad jeung teu nyaho sabaraha lila eta bakal lepas. Tapi laksanakeun heula kanggo milarian artos kanggo mayar kuliah :)
Semangat pikeun anu ngamimitian usaha. Rejeki moal kamana-mana

Topic: business
Poco M5 asup ka pasar smartphone mid range di Indonesia anu hargana kajangkau nyaeta ngan saukur Rp 2.000.000 an hungkul. Mibogaan layar IPS LCD anu ukuranna 6.58 inci, smartphone ieu nampilkeun resolusi Full HD Plus. Dina segi kamera, Poco M5 nawarkeun sensor selfie 5 MP jeung tilu kamera tukang, dina kamera tukang aya kamera utama 50 MP, kamera makro 2 MP, jeung sensor depth 2 MP. Poco M5 oge dibekelan ku mode ultra jernih jeung mode potrait jang hasil jepretan nu alus. Batrena oge lumayan gede nyaeta 5.000 mAh. Geus didukung ku teknologi fast charging nepikeun ka 18 watt ngameh durasi ngeusian dayana leuwih gancang.

Topic: technology
Saha nu mindeng stream on discord. Pamaké Discord kedah ngartos yén nonton gratis ngalangkungan aplikasi ieu, ngan ukur nyayogikeun jasa gratis dina résolusi 480p dugi ka 720p. Upami anjeun hoyong ngalirkeun data dina résolusi anu langkung luhur, anjeun bakal ditagihkeun ku bayaran langganan. Aya pilihan bayaran bulanan anu hargana $9.99 sareng pilihan bayaran taunan anu hargana $99.99. Di handap ieu prosedur anu ngawengku léngkah-léngkah pikeun nobar dina Discord ngaliwatan fitur Livestream dina komputer, nyaéta: Lamun anjeun geus boga akun Discord dina metodeu ditétélakeun saméméhna, pilih server munggaran pikeun nelepon. Pastikeun server dieusian ku babaturan sareng kolega anu bakal nuturkeun nobar. 

Topic: leisures
Alesan utama jelema anu mutuskeun leuwih milih usaha dagang di imah nyaeta waktu anu bebas teu kabeungkeut ku jam gawe, biasana jelema jelema anu mutuskeun milih di gawe sabage padagang anu dagang na ti imah teh jelema anu boga katerbatasan kana waktu jeung tempat, misalkeun awewe anu geus kawin anu teu di ijinan di gawe ku salakina kusabab kudu pokus nguruskeun sakali jeung imah na, sabage istri pan kudu tungkul ka parentah sakali jadi teu bisa maksakeun pikeun di gawe tapi hayang bisa boga panghasilan sorangan cara hiji hiji na nya kudu boga usaha atawa dagang weh ti imah. Jadi bari bakti ka salaki tungkul kana parebtah na tapi oge tetep bisa ngalakonan kahayang urang sangkan bisa boga panghasilan sorangan.

Topic: business
Nabi Musa mangrupakeun nabi nu paling loba dicaritakeun dina Alquran. Dina Alquran, Nabi Musa disebut 136 kali. Dina perjalanan Nabi Musa akhirna dipikanyaho lamun Allah SWT teu resep lalampahan nu sangeunahna atawa nu nyilakakeun batur. Eta sababna salah sahiji parentah ti Allah ka Nabi Musa nyaeta ngalawan raja nu boga kawasa pas zaman eta, nyaeta Firaun. Dina hiji poe, Firaun ngimpen Mesir kahuruan gede pisan. Impenan eta nu tuluy ditafsirkeun lamun hiji waktu bakal aya hiji orok lalaki nu bakal jadi musuh jeung ngancurkeun karajaan. Impenan eta nu nyieun Firaun marentahkeun pasukanana jang nangkap jeung ngabunuh orok lalaki, kaasup indung nu keur ngandung orok lalaki.

Topic: religion
Serunai, atawa disebut oge puput serunai, nyaeta ngaran pakakas musik tiup anu dipikawanoh di Indonesia minangka alat musik tradisional masarakat Minang. Bagian unik tina serunai nyaeta bagian tungtungna nu ngembang, anu dianggo pikeun ningkatkeun volume sora. Samentara eta, liang dina tarompet anu fungsina pikeun nyetel nada, ti handap ka luhur. Puput sernaj biasana dimaenkeun dina acara-acara adat anu rame, saperti upacara kawinan, penghulu (batagak pangulu dina basa Minang), jeung sajabana. Alat musik ieu oge biasana dimaenkeun sacara bebas, boh sacara individu, nalika panen pare atawa nalika nuju digawe di sawah. Musik ieu oge populer pikeun iringan pintonan silat masarakat Minang.

Topic: culture & heritage
Kujang nyaeta salah sahiji senjata tradisional ti suku sunda jawa barat. Kujang nyaéta senjata tradisional unik ti daerah Pasundan. Kujang mimiti dijieun kira-kira abad ka-8 atawa ka-9, dijieun tina beusi, waja jeung bahan pamor, panjangna kira-kira 20 nepi ka 25 cm sarta beuratna kira-kira 300 gram. Kujang mangrupikeun alat anu ngagambarkeun kajelasan sareng kakuatan kritis dina kahirupan sareng ogé ngalambangkeun kakuatan sareng kawani pikeun ngajagaan hak sareng bebeneran. Jadi ciri, boh salaku pakarang senjata, senjata tatanén, lambang, hiasan, atawa cinderamata. Nurutkeun Sanghyang Siksa Kandang Karesian pupuh XVII, kujang téh mangrupa pakarang para patani sarta ngabogaan akar tina budaya tatanén masarakat Sunda.

Topic: culture & heritage
Angklung mangrupikeun alat musik anu karesep kuring, sabab angklung tina awi, kuring resep kana barang-barang anu didamel tina kayu asli sabab gaduh keunikan masing-masing. Alat musik angklung ngabogaan wangun tabung, anu diwangun ku sababaraha alat ieu. Cara ngagunakeun angklung ku cara ngoyagkeun jeung ngageter, ogé pakakas ieu asalna ti wewengkon Sunda, Jawa Barat. Saterusna, angklung bisa dicoo sacara individu atawa kelompok. Teu paduli sabaraha jalma nu maenkeunana, angklung bakal tetep merdu. Unggal angklung disada hiji nada. Umumna hiji jalma nyekel angklung anu sorana ngan hiji sora. Dibutuhkeun loba jalma pikeun muterkeun hiji lagu sangkan unggal not bisa diwakilan.Utamana dina maén kord, loba jalma anu nyieun harmonisasi akord jeung résonansi. éta kesan tradisional.

Topic: culture & heritage
Cara Jogging anu leres
Sangkan anjeun tiasa kéngingkeun kauntungan anu maksimal tina jogging sareng ngirangan résiko tatu, turutan tungtunan ngajalankeun sareng jogging di handap ieu:
1. Pamanasan saméméh jogging
Pemanasan sateuacan jogging penting pisan pikeun ngirangan résiko tatu, sprains sareng kram otot. Saméméh jogging, coba haneut nepi 5-10 menit. Sababaraha conto pemanasan sateuacan jogging anu tiasa anjeun lakukeun nyaéta. Nangtung dina hiji leg, goyang leg séjén deui mudik pikeun sababaraha menit, teras pindah ka leg séjén. Sanggeus éta, mindahkeun suku dina gerak sirkular, salaku manteng pikeun ankle nu.
Leumpang santai, teras unggal 10 léngkah, luncat dina tempat ti suku ka suku ka tuur anjeun dina tingkat cangkéng. Laksanakeun luncat ieu salami 5-10 detik, teras teraskeun deui leumpang santai deui. Ngulang gerakan ieu nepi ka 4 kali. Leumpang ku ngangkat tuur anjeun ka tingkat cangkéng. Ngalakukeun nepi ka 10 kali dina unggal leg.


Topic: sports
Salah sahiji ide jualan di imah teh nyaeta jajanan stup roti. Cara ngadamelna ge gampil, teu riweuh. Bahanna teh nyaeta roti tawar, susu plain, krimer, mentega, keju, meises cokelat, oreo, maizena jeung sajumput uyah. Mimiti, masak vla na make bahan susu plain, krimer, mentega, keju dina kompor api sedeng. Aduk dugi ka rata, terus mun tos campur rata tambahkeun maizena supaya ngentel. Mun tos kentel jeung ngagolak, pareuman komporna, antep nepi ka rada tiis. Geus rada tiis, kucurkeun vlana kana roti tawar, tumpuk rotina terus kucuran ku vlana dugi ka katutup. Luhurna tinggal pasihan topping keju, meises cokelat atawa oreo. Mun tos rata, tutupan wadahna tuluy asupkeun kana kulkas.

Topic: business
Salah sahiji game anu rame pisan nyaeta Crazy Juicer. Game ieu teh loba dipaenkeun khususna ku budak ngora, sabab game ieu teh ngutamakeun katepatan. Crazy Juicer teh cara maenna teu pati hese, tinggal nuturkeun petunjuk. Mimiti, buka aplikasina, tuluy klik mulai atawa start. Geus kitu mah di lauar hape bakal muncul bungbuahan ting aracleng ka luhur. Tah, mun dirasa geus pas kana lurusan peso, klik peso na supaya bisa ngepas meulah eta bungbuahan. Mun geus kabeulah kabeh berarti level na geus full tinggal naek ka level salajengna. Biasana mun mimiti mah bakal aya sarupa buah, tuluy makin kaditu makin loba rupa buahna, jadi tingkat kasulitan na ge beda-beda tiap level na teh.

Topic: technology
Aya loba jenis olahraga nu bisa dilakukeun di gym atawa di imah. Biasana olahraga kitu bisa dilakukeun make alat atawa henteu. Tapi mun resep olahraga make alat jeung hoream ka gym, bisa meuli jang dipake di imah. Tapi aya cara-carana saacan meuli alat olahraga. Nu kahiji kudu loba nanya. Jang pemula atawa kakara ngamimitian olahraga ngagunakeun alat, euweuh salahna loba nanya, boh ka babaturan atawa ka ahlina ngameh leuwih ngarti ngeunaan fungsi alat nu dek dipake. Nu kadua babari dipakena, ulah milih alat nu pejeulit, komo deui mun pemula mah. Nu katilu tangtuna mah mibogaan garansi. Ieu penting mun meuli barang lantaran bisa meunangkeun gantina lamun alat nu dibeuli ruksak.

Topic: sports
Paralayang nyaeta olahraga ngalayang bebas make jangjang anu dijieun tina kaen (parasut) anu hiber make suku pikeun tujuan rekreasi atawa kompetisi. Organisasi indukna nyaeta PLGI (Persatuan Layang Gantung Indonesia), sedengkeun PLGI sorangan aya dina naungan FASI (Federasi Olahraga Aero Indonesia). Paralayang angkatna ti lereng gunung atanapi gunung ku ngamangpaatkeun angin. Anu unik ti olahraga ieu nyaeta urang tiasa ngapung di langit teu make bantosan ti mesin, janten sadayana ngagunakeun tanaga angin. Matak teu heran yen olahraga ieu teh dilaksanakeun di gunung, kusabab ngabutuhkeun angin anu gede. Alat-alat anu digunakeun kanggo paralayang nyaeta parasut, hernes, jeung helem kabeh beuratna lima nepikeun sapuluh kilo gram. Sadaya alat-alat ieu tiasa diasupkeun kana tas sangkan bisa dibabawa kamamana. 

Topic: sports
Bacaan tahlil nyaeta bacaan anu diwangun ku ayat-ayat Al-Qur'an sareng sholawat Nabi Muhammad SAW. Tahlil biasana dibaca ku umat Islam nalika marengan jalma nu geus maot. sabab eta oge aya dina bacaan syahadat. Ku kituna, bacaan tahlil téh bacaan anu ngandung kaimanan anu kacida luhurna. Tahlil mangrupa akronim tina kecap Tauhid "La Ilaha Illa Allah". Hal ieu dijelaskeun dina kitab “Yasin jeung Tahlil Dipirig Transliterasi & Makna Tahlil karya M. Quraish Shihab. Sedengkeun dina Kamus Besar Bahasa Indonesia (KBBI), kecap tahlilan dihartikeun, “Maca ayat-ayat suci Al- Al Qur'an pikeun nyuhunkeun rahmat sareng pangampura pikeun arwah anu maot."
Cara-cara tahlilal saperti kieu:
  1. Muhasabah Kangjeng Nabi Muhammad SAW, kanggo para sohabatna, Syekh Abdul Qodir Al-Jaelany, sareng jalmi-jalmi anu dimulyakeun sapertos Wali Songo, para sepuh, sareng para guru.
2. Surah Al-Ikhlas tilu kali
3. Baca mu'awidzatain atawa surah Al-Falaq jeung An-Nas
4. Surah Al-Fatihah
5. Surah Al-Baqarah ayat 1-5
6. Ayat Kursi (Surah Al-Baqarah ayat 225)
7. Ahir Surah Al-Baqarah (ayat 284-286)
8. Berkah
9. Istighfar
10. Baca tahlil ieu di handap:
la ilaaha illallah
Hartosna, "Teu aya sesembahan anu pantes disembah anging Allah".

Topic: religion
Tomat salain nikmat jeung seger, bisa dijadikeun camilan di campukeun kana dahareun atawa masakan terus bisa oge di jadikeun inuman jeung sajabana. Tomat bisa asup kana kategori buah jeung sayur sarta loba pisan mangpaatna, saperti ngajaga kaséhatan jantung. Kandungan Lycopene jeung Beta Carotene dina awak tiasa mangaruhan résiko serangan jantung, Nyegah kanker, Ngaronjatkeun pencernaan, Ngajaga Kaséhatan Panon, Ngajaga Kaséhatan Kulit, Ningkatkeun Kaséhatan awak. Tmat teh ngandung loba psan vitamin, utama na vitamin C matakna tomat oge loba di pake dina campuran hand body nu bermangfaat bisa kana kasehatan kulit bisa ngalembabkeun jeung bisa nyieun kulit leuwih seger jeung bisa ngajien awet ngora.

Topic: food & beverages
Siap pikeun patarosan wawancara janten pelayan ?. Aya sababara hal nu kudu kuurang ingget, salah sahijina ngabogaan jawaban siap pikeun patarosan naon waé anu bakal ditaroskeun bakal mastikeun yén anjeun henteu kaciri bingung ka manajer anjeun sareng yén anjeun parantos mikirkeun tanggung jawab padamelan éta.
Sababaraha manajer bisa nanya, "Naon bagian favorit anjeun tina menu kami?" atawa "Lamun réstoran éta béak lauk, naon anu anjeun nyarankeun salaku alternatif?" Diajar menu réstoran urang saacan ku ngadatangan situs review dahareun atawa ramatloka réstoran nu urang datang. Siap nyanghareupan kaayaan sabari tangguh. Sababaraha manajer tiasa naroskeun, "Upami aya anu masihan KTP palsu pikeun mésér alkohol. Naon anu anjeun bakal lakukeun?" atawa, "Aya nu meuli, ambek ngeunaan piring maranéhna. Naon anu anjeun kedah laksanakeun?" Bayangkeun hal-hal ieu sareng réspon sacara saksama.

Topic: food & beverages
Olahraga henteu kedah dilakukeun di luar. Urang oge tiasa ngalakukeun eta di bumi nganggo alat olahraga, sapertos treadmill. Seueur mangpaat anu tiasa urang rasakeun upami urang rutin olahraga nganggo treadmill. Treadmil mangrupakeun parabot nu bisa nulungan urang leumpang, lumpat, nepi keun leumpang nanjak tanpa gerak. Alat ieu diideuan ku kumaha alat panggilingan dianggo nalika mesin teu acan diciptakeun. Di dunya olahraga, treadmill dipake pikeun lumpat atawa leumpang di hiji tempat, kalawan sabuk conveyor, nu didorong ku mesin atawa sacara manual. Dina waktos eta, urang kedah leumpang nyalira pikeun mindahkeun sabuk conveyer. Samentara eta, treadmill modern ngagunakeun listrik kalawan rupa-rupa variasi sangkan bisa gerak gancang.

Topic: sports
Ceuk abdi pribadi mah, mun liburan hoyong berkesan teh kedah naek gunung. Ku naek gunung, urang jad bisa wawuh leuwih jero jeung babaturan sorangan. Urang jadi bisa apal sikap sabenerna jiga kumaha, komo mun capek mah sagala rupa kakesel teh sok tara kakontrol ku diri. Tah tidinya urang bisa ningali kaurangan babaturan. Salian eta, urang ge bisa nganilai solidaritasna, apakah eta babaturan cocok jeung urang ataukah perlu nu disesuaikeun deui. Eta mah dibalikeun deui ka diri urang. Ulah nepi ka nganilai ti hiji sisi. Tapi minimal, jang ngukur eta teh urang bisa nyaksian langsung ku ngajak babaturan eta naek gunung. 

Topic: leisures
Sababaraha tempat wisata bahari nyadiakeun fasilitas pikeun pengunjung bisa ngalaman mancing di laut. Upami anjeun minat, ieu sababaraha persiapan anu anjeun kedah laksanakeun. Kahiji, pastikeun anjeun gaduh alat mancing anu bener. Ieu ngawengku rod, reel jeung line, head jig, bait, jeung lures anu cocok pikeun jinis lauk anu bakal anjeun ala. Oge, pastikeun anjeun mawa baju jeung parabot anu bener tur luyu jeung kaayaan cuaca di laut dina waktu eta, kaasup jas hujan, topi, jeung sapatu husus pikeun mancing. Kadua, pastikeun anjeun terang dimana anjeun bade mancing sareng cara anu paling efektif pikeun ngajugjug ka eta tempat. Upami anjeun bade meuntas ka pulo nganggo kapal pribadi, pastikeun anjeun gaduh petunjuk anu leres sareng nurut kana sadaya aturan anu aya. Pastikeun anjeun gaduh idin anu diperyogikeun sareng turutan sadaya aturan anu berlaku pikeun daerah eta. Ku nyiapkeun sagala rupana saacan angkat, anjeun bakal tiasa ngarasakeun sensasi mancing di laut anu moal bisa dipohokeun.

Topic: leisures
Ayeuna taun kadua Reki ngajalani jadi anggota ekskul voli di sakola SMA na. Taun ayeuna teh bakal aya pemilihan ketua ekskul voli nu anyar, ayeuna bagean angkatan Reki. Biasana kandidat dipilih berdasarkan demokrasi ti saluruh anggota ekskul voli. Pas muncul nama kandidat, Reki kaasup salah sahijina. Pas hari H pemilihan, Reki meunang suara terbanyak, jadi automatis bakal jadi ketua selanjutna. Alhamdulillah Reki poe ayeuna teh rek dilantik jadi ketua ekskul voli di sakolana. Reki atoheun pisan sabab dipercaya ku babaturanna dina ngemban ieu amanah. Mudah-mudahan bisa jadi ketua nu mawa perubahan jeung mawa hade ka ekskul voli di sakola ieu.

Topic: sports
Mondok di hotel teu kedah mahal. Lamun urang hoyong ngarasakeun pangalaman mondok di hotel tapi masih keneh sae di kantong, dalapan hotel ieu tiasa janten pilihan lantaran gaduh pangaos anu pang murah na di Bandung. Anu kahiji aya Hotel Ranga Asri anu pangaosna ngan 150.000 sapeuting, kadua aya Hotel Sentosa anu hargana 160.000 sapeuting, katilu aya Hotel Purnama anu sapeutingna ngan 170.000, kaopat aya Hotel Jati anu pangaosna 180.000 sapeuting. Kalima aya Hotel Salak The Heritage anu biaya sapeutingna 190.000, kagenep aya Hotel Grand Seriti anu pangaosna 200.000 sapeuting. Anu katujuh nyaeta Hotel Grand Serela pangaosna 210.000 sapeuting. Anu kadalapan na aya Hotel Grand Asia ngan 220.000 sapeuting.

Topic: leisures
Aya dua sobatna, Andi jeung Budi, anu baheulana teh raket pisan jeung mindeng ngalakukeun loba hal babarengan. Sanajan kitu, hiji poe maranéhna meunang kana kasulitan sarta mungkas nepi dina gelut serius. Pasea nyieun hubungan maranehanana teu harmonis sarta ngarah ka pamisah. Andi ngarasa Budi geus ngahianat jeung teu bisa dipercaya. Budi, di sisi sejen, ngarasa Andi geus teu adil jeung teu ngahargaan sosobatan maranehanana. Duanana mertahankeun posisi masing-masing sarta teu hayang nyerah, jadi silaturahim maranehanana terus haseum. Teu lila, duanana teh ngajauhan teu nyarita. Silih ngajauhan kadeudeuh sanajan panggih di tempat anu sarua. Hal ieu ngajadikeun bunderan babaturan maranehanana teu nyaman tur teu pikaresepeun.

Topic: slice of life
Nabi Adam AS sareng Siti Hawa diturunkeun ka bumi dengan posisi tempat nu beda. Sakitu lilana Nabi Adam AS milarian Siti Hawa kaditu kadieu tapi teu kapendak. Tuluy Nabi Adam AS sujud taubat ka Gusti Allah SWT ngadoa supaya ditepangkeun deui sareng Siti Hawa. Tos opat puluh taun lamina nembe we ditepangkeun sareng Siti Hawa di Jabal Rohmah, tempat nu penuh ku kasih sayang. Tuluy Nabi Adam AS sareng Sti Hawa ngarumpuyuk deui tabat ka Gusti Allah SWT atas kasalahan nana. Gusti Allah nurunkeun sababaraha hewan ka bumi jang nyukupan kabutuhan Nabi Adam AS sareng Siti Hawa. Gusti Allah SWT oge nurunkeun 29 huruf hijaiyah nu jadi pedoman umat manusia dina neang elmu. Tuluy Nabi Adam AS sareng Siti Hawa ngajalani kahirupan seperti biasa dugi ka dikaruniaan katurunan.

Topic: religion
Ngauningaan budaya hiji suku, bisa ogé ngaliwatan pangaweruh ngeunaan imah adatna. Imah adat khas Jawa disebutna imah Joglo. Imah adat ieu baheulana ngan dipiboga ku bangsawan, raja jeung jalma nu dipihormat. Imah Joglo miboga kaunikan sorangan dibandingkeun jeung imah adat séjénna. Ngadugikeun jurnal Humaniora karya Djono, salah sahiji ajén kearifan lokal aya dina imah adat Jawa. Ieu katémbong dina rupa-rupa kaéndahan kabudayaan jeung kasenian anu dihijikeun jeung kahirupan masarakat. Rupa-rupa kasenian, tradisi jeung budaya anu aya dina karya warisan masarakat Jawa, saperti batik, imah Joglo, keris jeung gamelan. Imah Joglo mangrupa wangun imah adat Jawa anu strukturna panglengkep, ku kituna ajén-inajén kawijaksanaan anu dikandungna henteu nepi ka ayeuna dijelaskeun sacara lengkep.

Topic: culture & heritage
Hobi miara sato jadi salah sahiji hobi anu bisa ngadatangkeun loba mangpaat pikeun urang. Tina proses miara sato, urang bisa ngarasa boga batur dina sapopoe. Salian ti eta, hobi miara sato oge bisa ngajarkeun urang kana tanggungjawab. Kusabab, miara sato teh salah sahiji komitmen anu kudu ditedunan unggal poe. Dina ngarawatna, mere daharna, meresihanna jeung sagala rupa kabutuhanna kudu dicumponan. Nanging, menurut pangalaman, miara sato oge mere urang kapuasan jeung bingah sabab ngarasa berhasil miara sato ku cara nu bener. Salian ti eta, urang oge bisa boga peluang pikeun neangan panghasilan tina hobi urang. Urang bisa jadi peternak, terus hasil ternakna dijual ka nu miboga hobi sarua.

Topic: leisures
Mun keur nyeuseuh make mesin cuci teh kudu ditingali sacara berkala. Mun keur ngeusian caina teh kudu dikontrol sabab bisi leber teuing. Geus kitu pariksa oge pakean na bisi aya koin atawa jarum nu bakal nyumbat kana mesin cuci terus nyebabkeun karusakan. Perhatikeun oge jumlah pakean, ulah nepi ka kaleuwihan teuing tina kapasitas sabab bisa oge nimbulkeun karusakan mesin. Dina proses pengeringan oge kudu diperhatikeun deuih, ulah nepi ka gagabrugan sabab bajuna teu rapih. Hal nu kitu teh bisa nyebabkeun mesin pengering tereh ruksak. Jadi, supaya mesin cuci bisa awet, yuk urang rawat masing bener supaya bisa kapake tahan lama!

Topic: technology
Lari oge mindeng jeung babaturan, biasana sok disampeur ka imah. Arurang indit teh geus sholat subuh, dina kaayaan langit masih keneh poek jeung angin nu nyelecep kana awak nu matak ngabirigidig. Ku urang sok diakalan make jaket, tapi mun geus rada beurang mah atawa rada kesangan mah sok dibuka si jaket teh lantaran hareudang. Sabab di kampung mah euweuh tempat olahraga jang lari, jadi lari teh sok mapay di sisi jalan. Titik akhirna nyaeta Pasar Patrol. Eta oge aya nu olahraga di stadion Jalak Harupat, tapi asa ribet kudu naek angkot heula. Urang lari sok make sapatu sakola, sabab teu boga sapatu jang olahraga. Ari nu sejen mah mindengna make sapatu jang mengbal.

Topic: sports
Cau goreng mangrupakeun salah sahiji jenis gorengan nu urang pikaresep, komo deui lamun cau gorengna rangu jeung haneut jadi ngagugah selera. Ditambah lamun cau gorengna di bagian luarna pelem, sarta rangu di bagian jerona lembut jeung rasana legit. Cau goreng babari dipanggihan di ampir tiap warung atawa tempat nu ngajual dahareun, bisa di sisi jalan, nepika di hotel ge sakapeung mah sok aya. Hargana oge lumayan murah, lamun di warung-warung biasana mulai ti Rp 500 nepi Rp 2.000 hijina, gumantung kana ukuran jeung rasa tina cau gorengna. Tapi lamun di restoran atawa cafe hargana bisa Rp 15.000 nepi Rp 40.000 saporsina, gumantung kana variasi jeung topingna.

Topic: food & beverages
Dina hiji kulawarga, aya hiji bapa nu gering jeung boga 4 anak. Faiz anu anak bungsu sok ngarawat bapana nu keur gering. Sedengkeun 3 anak nu sejenna embung ngarawat bapana. Nepikeun ka hiji waktu, bapana maot, Faiz sedih pisan. Lanceukna anu 3 tea kalakah nyokot kabeh harta bapana jeung indit ninggalkeun Faiz sorangan. Sababarha taun kahareupna, Faiz ngimpi panggih jeung bapana. Dina ngimpina eta, bapana nitah indit ka hiji tempat jang nyokot duit saratus dinar. Mimitina mah dihare-harekeun ngimpina teh, tapi sabab geus 3 kali ngimpina kitu jadi weh nurut indit ka hiji tempat nu geus disebutkeun. Apek teh bener weh manggihan duit saratus dinar. Tapi Faiz ngan nyokot sadinar hungkul da ngarasa teu butuh duit saloba eta. Tuluy meuli lauk. Pas nepi ka imah, istrina meresihan lauk eta. Tuluy reuwas pas meulah beuteung laukna sabab manggihan mutiara nu paling endah di dunya.

Topic: religion
Anjeunna mangrupikeun sosok anu ngajantenkeun kuring wani ngalakukeun terapi kemo. Anjeunna anu nguatkeun kuring nalika kuring murag sareng sok nyarios yén sadayana bakal beres, kuring wani botak ogé kusabab anjeunna hehe

Nalika yuswa 13 taun, urang duaan berjuang cageur tina kanker sareng tumor, anjeunna mangrupikeun sobat anu kuring kagumi :)

Manehna teh geulis, riang, pinter, sarta ogé tangguh tur nice ngobrol jeung, teu heran loba jalma kawas dirina, kaasup perawat, dokter, sarta sakabeh staf di rumah sakit jeung yayasan. Nalika kuring ngeureunkeun kémoterapi sareng parantos dioperasi pikeun terakhir kalina, anjeunna masih berjuang sareng kanker tulang. Geus sababaraha bulan kuring teu ngadéngé ti manéhna, panungtungan kuring dibéjakeun yén manéhna geus maot. Waktu kuring nepi ka kamar mayit kuring ceurik deui leuwih nyaring batan tadi. Seueur anu ngarangkul kuring sareng sababaraha kali nyarios "ikhlas mirah" kuring nyebat namina sababaraha kali ngarepkeun anjeunna bakal hudang. Kuring naros ka petugas pikeun muka peti sareng éta dinten terakhir kuring ningali anjeunna :)

Topic: slice of life
Aya sababaraha ciri mobil listrik, kahiji, boga batré.  Hiji fitur umum tina mobil listrik nyaéta pamakéan batré salaku kakuatan panggerak utama maranéhanana. Batré dina mobil listrik tiasa dicas pikeun ngecas dimana waé sareng iraha waé. Kadua, ramah lingkungan, sabab mékanisme mobil listrik ngagunakeun batré, sésa émisi sésa dina bentuk CO2 dina jumlah leutik, sahingga leuwih ramah lingkungan. Katilu, boga plat lisénsi has. Plat lisénsi mobil listrik henteu sami sareng mobil mesin konvensional. Kaopat, ngurangan émisi, suhu bumi geus ngaleuwihan ambang 1,5 darajat Celsius, sajumlah élmuwan prediksi yén dampak pemanasan global bakal beuki parah. Kalima, sora minimal sareng geter.  Kagenep, mobil listrik teu ngahasilkeun noise sabudeureun. Kendaraan listrik anu henteu gaduh sora tangtos bakal ngajantenkeun supir sareng panumpang langkung nyaman.  Kagenep, minimal geter anu ogé bisa nambahan kanyamanan di jalan.

Topic: technology
Radio geus aya di Indonesia ti jaman kolonial Walanda. Dina taun 1920, siaran radio mimiti dilaksanakeun di Indonesia ku Radio Vereeniging. Saterusna dina taun 1925, Radio Bataviase jeung Radio Nederlandsch-Indische Omroep Maatschappij (NIROM) diadegkeun di Jakarta kalayan meunangkeun ijin siaran dina taun 1934. Saterusna dina taun 1937, radio-radio ieu ngabentuk asosiasi anu dingaranan Persatuan Paguyuban Radio Timur (PPRK). Sairing wakos dina mangsa kolonial Jepang, nalika proklamasi kamerdekaan digemakeun ngaliwatan siaran radio Hoso Kyoku, hasil panyelundupan para nonoman Indonesia jadi awal dibentukna Radio Republik Indonesia anu mineeng disebut singketan, nyaeta. RRI. Radio pamarentah ieu resmi diadegkeun kaping 11 September 1945 dina rapat anu dilaksanakeun ku wawakil stasiun radio di padumukan Adang Kadarusman. Hasil ti rapat ieu, Abdurahman Saleh diangkat salaku pupuhu kahiji.

Topic: technology
Aya rupa rupa jinis laptop anu biasana di tingali tina ukuran jeung karakterustik kagunaana nyaeta aya notebook atawa komputer jinjing anu ukuran na sakitas 10 inci, tuluy aya netbook ngarujuk kana spésiés komputer portabel anu gaduh spésifikasi anu tangtu. Netbook umumna ngagunakeun prosésor Intel Atom. Jenis komputer portabel ieu leutik, biasana kalayan layar sahandapeun 12 inci sareng beuratna kirang langkung 1 kg. Netbook jadi populer saenggeus Asus ngarilis produk anu disebut Eee PC . Dina waktos éta, komputer anu murah ieu ngagunakeun hard drive sapertos médium panyimpen USB Flash Disk (UFD) portabel, anu kapasitasna rendah 4GB. saterasna aya Mainstream Laptop ieu miboga ciri, nyaéta prosésor anu dipaké, contona Intel Core i5, i3, jeung Core 2 Duo, mémori sakurang-kurangna 2GB, ngabogaan Drive pikeun maca jeung nulis DVD, keyboard full-size, tuluy aya deui  PC tablet nyaeta alat ieu gaduh layar toél sahingga gampang maén, sareng gampang dibawa ka mana waé.

Topic: technology
Salah sahiji atlet binaragawan anu sering ngajalani program diet supaya nyaimbangkeun komposisi jeung proporsi awakna nyaeta Ade Rai. Anjeunna terkenal ku program diet nu sok jadi andalanna nyaeta Intermitten fasting. Program diet ieu teh cocok pisan dilakukeun ku khususna ibu-ibu nu hese pisan nurunkeun berat badan. Pasalna, program diet ieu teh mun dilakukeun saminggu ge tos ngajamin karasa perubahan dina awakna. Program diet ieu ge dipercaya bisa nurunkeun berat badan sacara singkat jeung ringan. Jadi, mun hoyong diet nurunkeun berat badan sacara ringan teh tinggal tuturkeun we program inteemitten fasting. Yuk urang sehatkeun awak ku diet jeung ngatur asupan nu tepat!

Topic: sports
Di tahun 2020 pas aya covid pan sagala aktivitas di ewehkeun kabeh jelema kudu cicing di imah jeung ngajaga kabersihan. Tapi lamun jelema nu teu bisa cicing paasti stress pisan, jadi lah pas covid loba hobi – hobi anyar nu di lakukeun ameh teu stress slah sahijina hobi kana tanaman hias jeung berkebon di imah. Matakna pas covid harga tutwuhan nyaeta tanaman hias, buah atawa sagalana jadi mahal. Tapi hobi eta ngadatangkeun manfaat ogr dimana lamun aya loba tutuwuhan di imah bakal jadi seger udara na jadi bersih nu akhirna kasehatan kualawarga jadi leuwih kajaga soalna ngahirup udara nu bersih bebas polusi. 

Topic: leisures
iPhone 13 mangrupikeun telepon seluler panganyarna ti Apple anu bakal diluncurkeun taun 2021. IPhone 13 gaduh desain anu sami sareng anu miheulaanna, nyaeta iPhone 12, kalayan pigura stainless steel sareng kaca di payun sareng tukang. Nanging, iPhone 13 ngagaduhan notch anu langkung alit dibandingkeun sareng iPhone 12, janten layarna langkung ageung. IPhone 13 ngagaduhan sistem kamera ganda dina tonggong, kalayan sensor kamera utama 12MP sareng sensor kamera ultra-wide 12MP. Kamera hareup oge dilengkepan sensor TrueDepth 12MP anu ngadukung fitur Face ID sareng ngamungkinkeun nyandak poto selfie anu kualitasna sae. iPhone 13 dikuatkeun ku chip A15 Bionic anu gancang pisan sareng efisien, ku kituna tiasa ngajalankeun sababaraha aplikasi kalayan lancar. Telepon oge dilengkepan 4GB RAM sareng 128GB, 256GB atanapi 512GB panyimpenan internal.

Topic: technology
Bakso dahareun nu asal na ti jawa nu di jieun ti daging nu di buleud buleud, campuran bakso sabenerna sederhana nyieuna ge babari tapi rasana ngeunah pisan, bakso cocok di dahar di kumaha wae suasana rasa na bisa seger komo mun di dahar siang nyieun cenghar mun panas panas – panas bisa oge di dahar keur hujan hujan bisa ngahaneutkeun awak. Bakso aya babaraha campuran na biasa na ayam mie koneng, bihun jeung sayur. Sayur nu biasa aya di bakso biasana sesin jeung toge. Toge di campukeun supaya nambah rasa garing jeung seger tina bakso, tapi kadang toge mun di campurkeun kana bakso ngajieun bakso jadi bau, sigana bau eta the ti toge nu sok di campr atah keneh. Tapi aya di babaraha temapt bakso nu toge na the di godok heula sakeudeng jadi teu bau. 

Topic: food & beverages
Kaméra asalna tina alat sarupa anu katelah kaméra obscura nyaéta kotak kaméra anu tacan dilengkepan ku film pikeun moto gambar atawa kalangkang. Dina abad ka-16 Girolamo Cardano dilengkepan kaméra obscura kalawan lénsa dina hareupeun kaméra obscura. Sanajan kitu, kalangkang anu dihasilkeun teu tahan lila, ku kituna penemuan Girolamo teu acan dianggap di dunya fotografi. Dina 1727 Johann Scultze manggihan dina panalungtikanana yén uyah pérak sensitip pisan kana cahaya, tapi anjeunna teu acan manggihan konsép kumaha neruskeun gagasan na. Dina 1826, Joseph Nicepore Niepce medalkeun gambar tina kaméra na, nu éta gambar kabur tina hateup imah dina piring tina alloy timah sensitized nu jadi katelah photograph munggaran. Lajeng, dina 1839, Louis Daguerre diterbitkeun papanggihan na dina wangun gambar hasil tina kalangkang hiji jalan di Paris dina plat tambaga plated pérak. Daguerre, anu gawé bareng dina 1829 jeung Niepce, nuluykeun program ngembangkeun kaméra, sanajan Niepce maot dina 1833, anjeunna ngembangkeun hiji kaméra katelah kaméra daguerreotype anu dianggap praktis dina dunya fotografi, dimana salaku ganjaran pikeun papanggihan na, Perancis. pamaréntah dileler anjeunna mancén hirupna ka Daguerre jeung kulawarga Niepce. The daguerreotype kaméra lajeng dimekarkeun jadi kaméra anu dimekarkeun ayeuna. 

Topic: technology
Lima cara maca Alquran tartil, tartil teh nyaeta maca Alquran lalaunan jeung teu buru-buru. Cara maca Alquran sabari tartil di antarana, nu kahiji kudu apal huruf hijaiyah, huruf hijaiyah ieu jumlahna 29. Ngarti jeung apal huruf hijaiyah mangrupakeun elmu dasar dina maca Alquran. Nu kadua apal harokat, harokat teh nyaeta gerakan, gunana harokat teh jang nyorakeun huruf-huruf konsonan dina aksara Arab, nyaeta huruf konsonan nu disorakeun ku vokal a, i, atawa u. Nu katilu apal maca Mad, mad teh nyaeta panjang atawa manjangkeun. Tanda baca mad ieu diteundeun di luhur huruf. Nu terakhir apal elmu tajwid, hukum bacaan tajwid penting jang umat muslim nu maca Alquran. Sabab maca Alquran kudu bener jeung tartil.

Topic: religion
Sapeda listrik teh sanes teknologi nu anyar, teknologi ieu tos lumayan lami aya di pasaran. Sapeda listrik teh digerakkeun ku nu namina batre. Nanging teu sadayana gumantung kana batre kusabab sapeda ieu oge masih keneh aya pedalan janten tiasa oge digerakkeun nganggo suku. Sapeda listrik nganggo batre eusi ulang nu upami digerakkeun sapeda ieu tiasa ngalaju nika keun kacepetan 25 nika 32 km per jam di babaraha sapeda tiasa oge nika keun 45 km per jam. Di babaraha sapeda listrik ge aya nu dilengkeupkeun ku sensor. Sensor teh kagunaanna pikeun pengatur otomatis kanggo ngahurungkeun atanapi mareman motor listrik. Sensor ieu oge tiasa ngadeteksi kacepetan sapeda upami keur ngalaju.

Topic: technology